Al Cador al ze na rejon stòrica vèneta, situada intieramente inte la provinsa de Belun e che la se destira par l'intier de la so superficie inte le Dolomite. La confina a nord co Tirol e Carinsia , col Trentin-Alt Ades a ponent, el Friul-Venesia Zulia a levant e co Agortin e Alpago inte la Provinsa de Belun, a sud. Al so cao-loch al ze Pieve de Cador Al Cador al gnen zeneralmente sudivis inte i seguenti sub-teritori: el Comèlego , Sapada, el Sentro Cador co l'Oltrapiave, la Val Boite co l'Oltrachiusa e in pasà anca l'Oltramonti. La situasion lenguìstica del Cador la xe quela de un sostansial bilenguisemo. Al talian al ze la lengua ufisial; ciacolà da la mazor parte dei abitanti xe el cadorin. Sapada la rapresenta l'ùgnol cas de comunità zermanòfona inte la provinsia de Belun. Le parlae le ze tute de zoc ladin , lengua tutelada da la leze 482/99, a ecesion del sapadin, dialet zermanòfono. L'Istituto Ladin de la Dolomites el ga par finalità la promosion e la valorizasion de la ciacolada e de la cultura ladina.